laion/Wikipedia-Exotic huggingface dataset:
আটোয়ারী ইমামবাড়া

আটোয়ারী ইমামবাড়া বাংলাদেশের রংপুর বিভাগে অবস্থিত একটি প্রাচীন ইমামবাড়া। এটি পঞ্চগড় জেলার আটোয়ারী উপজেলার মির্জাপুর ইউনিয়নের অন্তর্গত। শিয়াদের কাছে গুরুত্বপূর্ণ এই ইমামবাড়া বর্তমানে অব্যবহার্য ও পরিত্যক্ত। এটি বাংলাদেশ প্রত্নতত্ত্ব অধিদপ্তরে তালিকাভুক্ত একটি পুরাকীর্তি। আটোয়ারী ইমামবাড়াটি একটি প্রাচীন আয়তাকার ইমামবাড়া। এর অভ্যন্তরে একটি কক্ষ আছে। কক্ষের চারপাশে খোলা স্থান বা বারান্দা যার পর রয়েছে খিলান স্তম্ভ। ইমামবাড়াটি এক গম্বুজবিশিষ্ট। এটি লাল ইটের তৈরী। চার পাশে বেশ খানিকটা খোলা জায়গা যা প্রশস্থ ও অনুচ্চ ইটের দেয়াল দিয়ে ঘেরা। পূর্ব দিকে রয়েছে প্রবেশ তোরণ। এখানেই সংলগ্ন স্থানে অনেকগুলি কবর আছে। কবরগুলি বাঁধানো। ভিতরগড় দূর্গ মির্জাপুর শাহী মসজিদ রামসাগর মন্দির ঢোলহাট মন্দির জামালপুর জামে মসজিদ সীতাকোট বিহার এক নজরে আটোয়ারী ইমামবাড়া ভেতর থেকে তোলা সামনের প্রবেশ তোরণ মেঝেতে মাটির আর দেয়ালে শ্যাওলা ইমামবাড়ার একমাত্র কক্ষ ইমামবাড়ার কবরসমূহ "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) উইকিমিডিয়া কমন্সে আটোয়ারী ইমামবাড়া সংক্রান্ত মিডিয়া রয়েছে।
বরদেশ্বরী মন্দির

বরদেশ্বরী মন্দির (বিকৃত নাম: বদেশ্বরী মন্দির) বাংলাদেশের রংপুর বিভাগে অবস্থিত একটি প্রাচীন হিন্দু মন্দির। এটি মূলত পঞ্চগড় জেলার বোদা উপজেলার বড়শশী ইউনিয়নের অন্তর্গত একটি প্রাচীন মন্দির। ও বাংলাদেশ প্রত্নতত্ত্ব অধিদপ্তরের তালিকাভুক্ত একটি সংরক্ষিত প্রত্নতত্ত্ব। এ মন্দিরকে পাল আমলে নির্মিত বলে মনে করা হয়। বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা উপজেলার নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে। ভিতরগড় দূর্গ মির্জাপুর শাহী মসজিদ আটোয়ারী ইমামবাড়া ঢোলহাট মন্দির জামালপুর জামে মসজিদ রামসাগর মন্দির সীতাকোট বিহার এক নজরে বদেশ্বরী মন্দির ভেতর থেকে তোলা সামনের প্রবেশ তোরণ মন্দিরের পাশে নবনির্মিত মন্দির মন্দিরের সামনেই বিশাল গাছ "প্রত্নস্থলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) উদ্ধৃতি ত্রুটি: <ref> ট্যাগ বৈধ নয়; প্রত্নস্থলের তালিকা নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে বরদেশ্বরী মন্দির সংক্রান্ত মিডিয়া রয়েছে।
গোলকধাম মন্দির

গোলকধাম মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত পঞ্চগড় জেলার দেবীগঞ্জ উপজেলার অন্তর্গত একটি প্রাচীন মন্দির ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। গোলকধাম মন্দিরটি উপজেলার শালডাংগা ইউনিয়নের শালডাংগা গ্রামে অবস্থিত যা দেবীগঞ্জ উপজেলা সদর হতে প্রায় ১২ কিঃ মিঃ হতে উত্তর পশ্চিমে অবস্থিত। গোলকধাম মন্দিরটি একটি প্রাচীন উঁচু প্ল্যাটফর্মের ওপর স্থাপিত ছ্যকোণাকার মন্দির। এর অভ্যন্তরে একটি কক্ষ আছে। মন্দিরের চতুর্দিকে অনেকগুলো গাছপালা আছে।[তথ্যসূত্র প্রয়োজন] মন্দিরটির গায়ে এর নির্মাণকাল ১৮৪৬ সাল উল্লেখ আছে। মন্দিরটি উনবিংশ শতকের স্থাপত্যের একটি চমৎকার নিদর্শণন। এ স্থাপত্য কৌশল গ্রীক পদ্ধতির অনুরূপ। মন্দিরটি গোলককৃষ্ণ গোস্বামীর স্মৃতি রক্ষার্থে নির্মাণ করা হয় এবং তাঁর নামেই নামকরণ করা হয়। ভিতরগড় দূর্গ মির্জাপুর শাহী মসজিদ আটোয়ারী ইমামবাড়া বড়দেশ্বরী মন্দির জামালপুর জামে মসজিদ রামসাগর মন্দির সীতাকোট বিহার মন্দিরের গায়ে লিখিত নির্মাণকাল গোলকধাম মন্দিরের কারুকাজ মন্দিরের দেয়ালের পলেস্তারা খসা চেহারা মন্দিরের পার্শ্বচিত্র মন্দিরের স্থাপত্য শৈলী "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) "গোলকধাম মন্দির"। জেলা তথ্য বাতায়ন। panchagarh.gov.bd। ২২ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৬।  উইকিমিডিয়া কমন্সে গোলকধাম মন্দির সংক্রান্ত মিডিয়া রয়েছে।
মস্কো আন্তর্জাতিক চলচ্চিত্র উৎসব

মস্কো আন্তর্জাতিক চলচ্চিত্র উৎসব বা এমআইএফএফ (রুশ: Моско́вский междунаро́дный кинофестива́ль, (ইংরেজি: Moscow International Film Festival) একটি আন্তর্জাতিক চলচ্চিত্র উৎসব। প্রথম অনুষ্ঠিত হয় ১৯৩৫ সালে। রুশ সংস্কৃতিবিষয়ক মন্ত্রণালয় ও মস্কো নগর কর্তৃপক্ষের সহযোগিতায় এই চলচ্চিত্র উৎসব অনুষ্ঠিত হচ্ছে। ৩৮তম মস্কো আন্তর্জাতিক চলচ্চিত্র উৎসবে মোট ১৬টি বিভাগে ৭০টি দেশের ১৮০টিরও বেশি চলচ্চিত্র প্রদর্শিত হয়। এসবের মধ্যে রয়েছে পূর্ণদৈর্ঘ্য ও স্বল্পদৈর্ঘ্য কাহিনিচিত্র, প্রামাণ্যচিত্র ও অ্যানিমেটেড ছবি। চলচ্চিত্র প্রদর্শনের পাশাপাশি সেমিনার ও পরিচালকদের উন্মুক্ত লেকচার অনুষ্ঠিত হয়। উৎসবটির শীর্ষ পুরস্কার হ'ল মস্কোর কোট অফ আর্মস এর সেন্ট জর্জের ড্রাগনকে হত্যার প্রতিমা। ২০০০ সাল থেকে নিকিতা মিখালকভ উৎসবটির সভাপতিত্ব করছেন। ১৯৭২ সাল থেকে এমআইএফএফ আন্তর্জাতিক চলচ্চিত্র প্রযোজক সমিতিগুলির ফেডারেশন থেকে "ক্লাস এ" স্বীকৃতি প্রশংসাপত্র পেয়েছে। চলচ্চিত্র উৎসবের তালিকা "শুরু হলো মস্কো আন্তর্জাতিক চলচ্চিত্র উৎসব"। প্রথম আলো। ২৪ জুন ২০১৬। সংগ্রহের তারিখ ২০১৬-১০-০৯।  মস্কো আন্তর্জাতিক চলচ্চিত্র উৎসব ওয়েবসাইট মস্কো আন্তর্জাতিক চলচ্চিত্র উৎসব ইউটিউব ইন্টারনেট মুভি ডেটাবেজে মস্কো আন্তর্জাতিক চলচ্চিত্র উৎসব (ইংরেজি)
মনসা মন্দির, শরীয়তপুর

মনসা মন্দির বা ধনুকা মনসামন্দির শরীয়তপুর জেলায় অবস্থিত একটি প্রাচীন মন্দির ও বাংলাদেশের অন্যতম একটি সংরক্ষিত পুরাকীর্তি। এটি শরীয়তপুর সদরের ধানুকা নামক গ্রামে অবস্থিত। মন্দিরটি ময়ূর ভট্টের বাড়িতে অবস্থিত। এ বাড়িতে আরও বেশ কয়েকটি মন্দির রয়েছে। সবগুলো মন্দির নিয়ে গঠিত বাড়িটিকে একত্রে স্থানীয়রা ময়ূর ভট্টের বাড়ি নামে ডেকে থাকেন। আনুমানিক প্রায় ৬শত বছর পূর্বে ধানুকা অঞ্চলে ময়ূর ভট্টের বাড়ি বা মনসা মন্দির তৈরি করেন তৎকালীন ধনাঢ্য ব্যক্তি ময়ূর ভট্ট। পরবর্তিতে তার বাড়িতেই তিনি মনসা মন্দিরটি নির্মাণ করেন। মনসা মন্দিরটি তৎকালীন এ অঞ্চলে খুবই জনপ্রিয় ছিল ও ভারত থেকে এখানে পূজা দেওয়ার জন্য লোক সমাগম হত। মনসা মন্দিরের জনপ্রিয়তার কারণে পুরো বাড়িটিই মনসা বাড়ি নামে পরিচিতি লাভ করে। মন্দিরটিতে পিতলের তৈরি পুরাতান একটি মনসা মূর্তি রয়েছে। জনশ্রুতি অনুসারে মূর্তিটি একবার হারিয়ে গিয়েছিল কিন্তু পরবর্তীতে জেলেরা খুঁজে পেয়ে সেটি রেখে যান। বাংলাদেশের স্বাধীনতা যুদ্ধের সময় মন্দির তথা বাড়িটির ব্যাপক ক্ষতি সাধিত হয়। বর্তমানে এর তত্ত্বাবধায়ক হিসেবে রয়েছেন ময়ূর ভট্টের বংশধর শ্যামাপ্রদ চক্রবর্তী। বিভিন্ন সময় বাড়ি তথা মন্দির থেকে প্রাচীন পুথি উদ্ধার করা হয়েছে। জনশ্রুতি ও লোককাহিনী অনুসারে, ময়ূর ভট্টের বাড়ির কোনো এক কিশোর ফুল কুড়াতে নিয়মিত বাগানে যাতায়াত করতো। সে ফুল কুড়ানোর সময় পরপর দুদিন একটি সাপকে দেখে ভয়ে চলে আসে ও তৃতীয় দিনে পুনরায় সাপটির দেখা পায়। সেসময় সেই সাপটিও তার সাথে সাথে বাড়িতে চলে আসে ও তাকে ঘিরে নৃত্য শুরু করে। সে রাতে বাড়ির কর্তা মনসা দেবীকে স্বপ্নে দেখেন ও দেবী তাকে তার মন্দির স্থাপন করে পূজা করার নির্দেশ দেন। তখন ময়ূর ভট্ট এখানে মনসা মন্দিরটি স্থাপন করেন ও পূজা আরম্ভ করেন। এখনো এখানে পূজার সময় সাপের সমাগম হয় বলে জনশ্রুতি রয়েছে। বাংলাদেশের প্রত্নতাত্ত্বিক স্থানের তালিকা thedailysangbad.com। "শরীয়তপুরে ধ্বংসের মুখে ৬শ' বছরের ধানুকা মনসাবাড়ি - দেশ - দৈনিক সংবাদ"। ১০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  Janata, The Dainik। ":: দৈনিক জনতা ::"। [স্থায়ীভাবে অকার্যকর সংযোগ] "ধ্বংসের মুখে ঐতিহ্যবাহী ধানুকা মনসা বাড়ি"। ১১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  উইকিমিডিয়া কমন্সে মনসা মন্দির, শরীয়তপুর সংক্রান্ত মিডিয়া রয়েছে।
সিএন টাওয়ার

সিএন টাওয়ার (ফরাসি: Tour CN) হল একটি ৫৫৩.৩৩ মি-high (১,৮১৫.৪ ফু) কংক্রিট যোগাযোগ এবং শহরের কেন্দ্রস্থল টরন্টো, অন্টারিও তে অবস্থিত কানাডা পর্যবেক্ষণ টাওয়ার। সাবেক রেলওয়ে ভূমির উপর নির্মিত এই টাওয়ার ১৯৭৬ সালে সম্পূর্ণ হয়, বিশ্বের সবচেয়ে লম্বা বিনামূল্যে স্থায়ী কাঠামো এবং সেই সময়ে বিশ্বের সবচেয়ে উঁচু টাওয়ার হিসেবে পরিচিত ছিল। ২০১০ সালে বুর্জ খলিফা এবং ক্যান্টন টাওয়ার সম্পন্ন না হওয়া পর্যন্ত টানা ৩৪ বছর ধরে সবচেয়ে উঁচু টাওয়ার ছিল। ১৯৯৬ সালে সিএন টাওয়ার সিভিল ইঞ্জিনিয়ার্স আমেরিকান সোসাইটি দ্বারা বিশ্ব আধুনিক সপ্তাশ্চর্যের মধ্যে একটি ঘোষণা করে। এটা গ্রেট টাওয়ার ওয়ার্ল্ড ফেডারেশন, যেখানে এটি দ্বিতীয় স্থানের পদমর্যাদা্য থেমে আছে। Constructing the base, July 1973 Brackets being raised, August 1974 Helicopter lifting part of the antenna, April 1975 Main pod construction, April 1975 Nearing completion, December 1975 Two months after opening, August 1976 "CN Tower retains world record as tallest 'tower'"। thestar.com। সেপ্টেম্বর ২২, ২০০৯।  স্কাইস্ক্র্যাপারপেইজ -এ সিএন টাওয়ার ইম্পরিস এ সিএন টাওয়ার "Facts and visitor information on the CN Tower in Canada >> The World Federation of Great Towers"। Great-towers.com। নভেম্বর ১৮, ২০১২ তারিখে মূল থেকে আর্কাইভ করা। সংগ্রহের তারিখ জানুয়ারি ২, ২০১৩।  "CN Tower no longer world's tallest - thestar.com"। The Star। Toronto। সেপ্টেম্বর ১৩, ২০০৭।  "Facts and visitor information on the CN Tower in Canada >> The World Federation of Great Towers"। great-towers.com। জানুয়ারি ২, ২০১৩। সেপ্টেম্বর ২৯, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ৯, ২০১৬।  "CN Tower web site"। জুলাই ২৩, ২০০৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৬, ২০০৭।  CN Tower celebrates 30th birthday ওয়েব্যাক মেশিনে আর্কাইভকৃত ২২ জুন ২০১৫ তারিখে, Broadcast News/canada.com, June 26, 2006 "Facts at a Glance" (পিডিএফ)। CN Tower। ২০০৫। ৯ মার্চ ২০০৫ তারিখে মূল (PDF) থেকে আর্কাইভ করা। সংগ্রহের তারিখ ৯ অক্টোবর ২০১৬।  "The Seven Wonders of the Modern World - InfoPlease.com"। Infoplease.com। সংগ্রহের তারিখ জানুয়ারি ২, ২০১৩।  CBC Archives – CN Tower opens to the public. (Multimedia) Official CN Tower Website Edgewalk The Design, Engineering and Construction of the CN Tower – 1972 through to 1976 A visual construction history of the CN Tower – at 40th year anniversaries
ঘাঘড়া খান বাড়ি জামে মসজিদ

ঘাঘড়া খান বাড়ি জামে মসজিদ বাংলাদেশের শেরপুর জেলায় অবস্থিত প্রাচীন মসজিদ। মুঘল আমলে স্থাপিত এই মসজিদটি একটি ঐতিহাসিক নিদর্শন। এটি শেরপুর জেলার ঝিনাইগাতি উপজেলার ঘাঘড়া লস্কর গ্রামে অবস্থিত, আর সে কারণেই এর নাম হয়েছে ঘাঘড়া খান বাড়ি জামে মসজিদ। ১৯৯৯ সালে মসজিদটির রক্ষনাবেক্ষণের দায়িত্ব নেয় বাংলাদেশ প্রত্নতত্ত্ব অধিদপ্তর। ঘাঘড়া খান বাড়ি জামে মসজিদ মুঘল আমলে নির্মিত হয়। মসজিদের দরজায় কষ্টি পাথরে খোদাই করা আরবি ভাষায় নির্মাণকাল দেওয়া আছে হিজরী ১০২৮ সাল বা ইংরেজি ১৬০৮ সাল। মসজিদের গাঁয়ের নিদর্শন থেকে ধারণা করা হয় মসজিদটি বক্সার বিদ্রোহী হিরঙ্গী খানের সময়কালে নির্মাণ করা হয়েছিল। আজিমোল্লাহ খান মসজিদটি প্রতিষ্ঠা করেন বলে অনুমান করা হয়। মসজিদের ভিতরে দুটি সুদৃঢ় খিলান রয়েছে। মসজিদটি এক গম্বুজবিশিষ্ট এবং এর দৈর্ঘ্য ও প্রস্থ ৩০ ফুট। মাঝখানে গম্বুজে ছোটবড় ১০টি মিনার রয়েছে। পূর্বদিকে একটি দরজা রয়েছে। ভিতরে মেহরাব ও দেয়ালে বিভিন্ন রঙের ও কারুকার্য করা ফুল ও ফুলদানি আঁকা আছে। মসজিদের দেয়ালের গাথুনী চুন ও সুরকি দিয়ে গাথা যার প্রস্ত ৪ ফুট। মসজিদের মোট জমি ৫৮ শতাংশ যা তৎকালীন খান বাড়ির লোকজন ও গ্রামের অনেকে মসজিদের নামে ওয়াকফ করে দিয়েছে । মসজিদের মূল ভবন ও বারান্দা মিলে ১৭ শতাংশ এবং বাকি ৪১ শতাংশ জায়গায় রয়েছে কবরস্থান। বাংলাদেশের মসজিদের তালিকা "ময়মনসিংহ বিভাগের পুরাকীর্তি"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ৫ ফেব্রুয়ারি ২০২২।  |প্রকাশক= এ বহিঃসংযোগ দেয়া (সাহায্য) "কালের সাক্ষি মোঘল স্থাপত্য ঘাঘড়া খান বাড়ি মসজিদ"। আলোকিত শেরপুর। সেপ্টেম্বর ৩, ২০১৬। ৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  "ভঙ্গুর দশায় মুঘল স্থাপত্য ঘাঘড়া মসজিদ"। দৈনিক মানবকণ্ঠ। ২০ সেপ্টেম্বর ২০১৬। সংগ্রহের তারিখ ৯ অক্টোবর ২০১৬। [স্থায়ীভাবে অকার্যকর সংযোগ] উইকিমিডিয়া কমন্সে ঘাঘড়া খান বাড়ি জামে মসজিদ সংক্রান্ত মিডিয়া রয়েছে।
আলব্রেক্ট মার্তজ ফন কুইরেনহেইম

আলব্রেক্ট মার্ত‌জ ফন কুইরেনহেইম (২৫ মার্চ ১৯০৫ - ২১ জুলাই ১৯৪৪) ছিলেন একজন জার্মান কর্নেল। হিটলারের বিরুদ্ধে প্রণীত ২০ জুলাই পরিকল্পনায় তিনি অংশ নিয়েছিলেন। কুইরেনহেইম ১৯০৫ সালে মিউনিখে জন্মগ্রহণ করেন। পরবর্তীতে তার পরিবার পটসডামে চলে আসে। কুইরেনহেইম ১৯২৩ সালে রাইখসভারে যোগ দেন। ১৯২৫ সালে ক্লজ ফন স্টফেনবার্গ‌ের সাথে তিনি পরিচিত হন। দ্বিতীয় বিশ্বযুদ্ধের সময় তিনি স্টাফ অফিসার হিসেবে নিয়োগ পান। ১৯৪২ সালে তিনি লেফটেন্যান্ট কর্নেল হিসেবে পদন্নোতি লাভ করেন। এরপর তিনি পূর্বাঞ্চলীয় রণাঙ্গনে ২৪তম আর্মি কর্প‌সের স্টাফ প্রধান হন। ১৯৪৩ সালে তিনি কর্নেল পদে উন্নীত হন। ১৯৪৩ সালে কুইরেনহেইম হিটলারকে হত্যার জন্য প্রণীত ২০ জুলাই পরিকল্পনায় যুক্ত হন। হিটলারকে হত্যার উদ্দেশ্যে কর্নেল ক্লজ ফন স্টফেনবার্গ‌ বোমা স্থাপন করেছিলেন। বোমাটি বিস্ফোরিত হলেও হিটলার নিহত হননি। এই তথ্য পরিকল্পনাকারীরা জানতে পারেননি। তারা পূর্ব পরিকল্পনা অনুযায়ী পদক্ষেপ নেয়া শুরু করেন। কিন্তু অভ্যুত্থান দ্রুত স্তিমিত হয়ে পড়ে এবং পরিকল্পনায় জড়িত কুইরেনহেইম, ওলব্রিক্ট, স্টফেনবার্গ‌ ও হেফটেন গ্রেপ্তার হন। গ্রেপ্তারের পর কর্নেল জেনারেল ফ্রেডরিক ফ্রম সামরিক আদালতে তড়িঘড়ি করে সম্পন্ন একটি সংক্ষিপ্ত বিচারে তাদের মৃত্যুদন্ড দেন। পরিকল্পনাকারীদের জীবিত গ্রেপ্তারের জন্য হিটলারের নির্দেশ সত্ত্বেও ফ্রম তাদের মৃত্যুদন্ড দিয়েছিলেন। নীরব সমর্থন দানের অভিযোগ থেকে নিজেকে বাঁচানোর জন্য ফ্রম তাদের মৃত্যুদন্ড দিয়েছিলেন এমন মত রয়েছে। বান্ডলারব্লকের উঠানে ফায়ারিং স্কোয়াড গুলি করে তার মৃত্যুদন্ড কার্যকর করে। প্রথমে ওলব্রিক্টকে গুলি করার পর কুইরেনহেইমকে গুলি করা হয়। দন্ড কার্যকরের পর তাদের লাশ বার্লিনের ম্যাথাউস চার্চে দাফন করা হয়। পরে হেনরিক হিমলারের নির্দেশে লাশ কবর থেকে তুলে পুড়িয়ে ফেলে ছাই ছড়িয়ে দেয়া হয়েছিল। তাদের দন্ড কার্যকরের স্থানে একটি স্মৃতিফলক রয়েছে। কুইরেনহেইমের চরিত্রে নিম্নোক্ত অভিনেতারা অভিনয় করেছেন: পল বের্ন্ড‌ট (লিবারেশন চলচ্চিত্রে) (১৯৭১) রাইনার বুক (স্টফেনবার্গ‌ চলচ্চিত্রে) (২০০৪) ক্রিশ্চিয়ান বার্কে‌ল (ভেলকুরি চলচ্চিত্রে) (২০০৮) Hoffman, P. (1995) Stauffenberg (A Family History), 1905-1944, Mcgill-Queen's University Press, Canada, p. 81, p. 223 আইএসবিএন ০-৭৭৩৫-২৫৯৫-৫ উইকিমিডিয়া কমন্সে আলব্রেক্ট মার্তজ ফন কুইরেনহেইম সংক্রান্ত মিডিয়া রয়েছে।
সাংহাই ওয়ার্ল্ড ফাইন্যান্সিয়াল সেন্টার

সাংহাই ওয়ার্ল্ড ফাইন্যান্সিয়াল সেন্টার (ইংরেজি: Shanghai World Financial Center) (চীনা: 上海环球金融中心) হল একটি গগনচুম্বী অট্টালিকা বা উচ্চতম ভবন যা চীন দেশে সাংহাইয়ের পুদং নামক স্থানে সাংহাই ওয়ার্ল্ড ফাইনান্সিয়াল সেন্টার অবস্থিত। এটা 'কন পিডারসেন ফক্স' দ্বারা পরিকল্পিত এবং 'মরি বিল্ডিং' কোম্পানি দ্বারা সম্প্রসারিত করা হয়েছে। এই বিল্ডিং এর কাঠামোগত ইঞ্জিনিয়ার হিসাবে 'লেসলি ই রবার্টসন অ্যাসোসিয়েটস' এবং 'চীন রাজ্য নির্মাণ প্রকৌশল কর্পোরেশন সঙ্গে মূল ঠিকাদার হিসেবে সাংহাই নির্মাণ (গ্রুপ) সাধারণ কোং. কাজ করেছে। এটি বিশ্বের ৩য় সর্বোচ্চ ভবন। এর উচ্চতা ৪৯২ মিটার অর্থাৎ (১৬১৪ ফুট) এবং মোট ফ্লোরের সংখ্যা রয়েছে ১০১ টি। এখানে অফিস, হোটেল, কনফারেন্স রুম, নিরীক্ষণ কেন্দ্রস্থল এবং নিচ তলায় অত্যাধুনিক শপিং মল রয়েছে। '৭৯ থেকে ৯৩ তলা পর্যন্ত পার্ক হায়াত সাংহাই হোটেলের অবস্থান। হোটেলের কক্ষ রয়েছে ১৭৪ টি। ২০০৮ সালে এই ভবনের নির্মাণ কাজ সমাপ্ত হয়। এটি চীনের তিতীয় সর্বোচ্চ ভবন। সাংহাই ওয়ার্ল্ড ফাইন্যান্সিয়াল সেন্টার (বামে) এবং জীন মাও টাওয়ার সাংহাই ওয়ার্ল্ড ফাইন্যান্সিয়াল সেন্টার এবং জীন মাও টাওয়ার একে অপরের সংলগ্ন জীন মাও টাওয়ার পরবর্তী নির্মাণাধীন নির্মাণাধীন নির্মাণাধীন SWFC, জীন মাও টাওয়ার, এবং জানুয়ারি ২০১৪ সালে সমাপ্তির কাছাকাছি সাংহাই টাওয়ার ভবনের শীর্ষ. সাংহাই টাওয়ার থেকে সাংহাই ওয়ার্ল্ড ফাইন্যান্সিয়াল সেন্টারকে দেখা যাচ্ছে ২০১৬ সালে "Shanghai World Financial Center – The Skyscraper Center" (ইংরেজি ভাষায়)। Council on Tall Buildings and Urban Habitat। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৩।  "Shanghai World Financial Center"। SkyscraperPage.com। সংগ্রহের তারিখ ১০ এপ্রিল ২০০৮।  "Shanghai World Financial Center"। emporis.com। Emporis। ২০০৮। সংগ্রহের তারিখ ২ ফেব্রুয়ারি ২০১৩।  "Shanghai tops out world's third-tallest building"। China Daily। ১৫ সেপ্টেম্বর ২০০৭। সংগ্রহের তারিখ ৫ আগস্ট ২০১৩।  "Shanghai World Financial Center"। skyscrapercenter.com (ইংরেজি ভাষায়)। দ্য স্কাইস্ক্রিপার সেন্টার। ১৪ নভেম্বর ২০১২। সংগ্রহের তারিখ ৫ আগস্ট ২০১৩।  "Park Hyatt Shanghai To Open In 2008" (ইংরেজি ভাষায়)। China Hospitality News। ১৯ নভেম্বর ২০০৭। ১১ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৩।  উইকিমিডিয়া কমন্সে সাংহাই ওয়ার্ল্ড ফাইন্যান্সিয়াল সেন্টার সংক্রান্ত মিডিয়া রয়েছে। Shanghai WFC official website(চীনা)(ইংরেজি)(জাপানি) Shanghai World Financial Center observatory ওয়েব্যাক মেশিনে আর্কাইভকৃত ২৩ নভেম্বর ২০২০ তারিখে(চীনা)(ইংরেজি)(জাপানি) Kohn Pedersen Fox Shanghai WFC project page Mori Building Co. Shanghai WFC project page Shanghai WFC on CTBUH's Skyscraper Center database The Shanghai WFC: a case study on Constructalia ওয়েব্যাক মেশিনে আর্কাইভকৃত ১৪ আগস্ট ২০১১ তারিখে Emporis.com data page on the Shanghai WFC Window cleaners at work on the Shanghai WFC (video from the observation deck)
শঙ্খনিধি নাচঘর

শঙ্খনিধি নাচঘর বাংলাদেশের ঢাকার টিপু সুলতান রোডে শঙ্খনিধি হাউজ এর পূর্বপার্শ্বে প্রায় ৫০ ফুট প্রশস্ত একটি ছোট মনোরম একতলা স্থাপনা ছিল যা শঙ্খনিধি নাচঘর নামে পরিচিত। এর কারুকাজ এবং প্রবেশমুখ দেখতে হিন্দু মন্দিরের মত হলেও এটি মূলত বিনোদন ও সাংস্কৃতিক কাজের জন্যই নির্মাণ করা হয়েছিল, ধর্মীয় উদ্দেশ্যে নয়। কেন্দ্রের মূল নাচঘরটিতে কাঠের কারুকাজসজ্জিত ছাদ এবং দেয়ালগুলো রঙিন টালিতে শোভিত ছিল। বিশ শতকের গোড়ার দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ১৯২০-১৯২৬ সালের মধ্যে ঢাকার কিছু ভূসম্পত্তির মালিক হয় এবং বেশ কিছু ইমারত গড়ে তোলে। এসব স্থাপনার মধ্যে শঙ্খনিধি নাচঘর অন্যতম। এই দক্ষিণমুখী ভবনটি ভূপৃষ্ঠ হতে ৫ ফুট উঁচুতে স্থাপিত। ভবনটি কেন্দ্রীয় অক্ষের সাপেক্ষে প্রতিসম, দুইদিকের প্রান্তে দুটি অষ্টকোণী অংশ বিদ্যমান। অষ্টকোণী অংশদ্বয় দ্বিতলবিশিষ্ট এবং চূড়ায় অষ্টকোণী গম্বুজ দ্বারা আবৃত। এর বারান্দায় প্রবেশের জন্য ২০ ফুট প্রশস্ত সোপান রয়েছে। বারান্দার সম্মুখে ৪ টি সুশোভিত সরু করিন্থিয়ান স্তম্ভ আছে, যাদের মাঝখানে তিনটি বহুখাজযুক্ত অর্ধবৃত্তাকার তোরণ বিদ্যমান। অষ্টকোণী অংশদ্বয়ের জানালাগুলো সুসজ্জিত তোরণ এবং দুইপাশে সরু লম্বা করিন্থিয়ান স্তম্ভ দ্বারা বেষ্টিত। এই ভবনটিতে একটি কেন্দ্রীয় নাচঘরসহ বিভিন্ন আয়তনের মোট পাঁচটি ঘর রয়েছে। এগুলোর আয়তন ২০ফুট * ২৫ ফুট এর কাছাকাছি। মূল নাচঘরের কারুকাজশোভিত কাঠের আচ্ছাদনটি প্রায় ২৫ ফুট উঁচু। ১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়। নাচঘরের স্থানটিতে একটি স্কুল স্থাপন করা হয়। বাংলাদেশের প্রত্নতাত্ত্বিক স্থানের তালিকা শঙ্খনিধি হাউজ রাধাকৃষ্ণ মন্দির, সূত্রাপুর ভজহরি লজ "Fascinating Bengal"। ১২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  "ঐতিহ্যবাহী স্থাপনা রক্ষা করবে কে?"। ৩১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৬।  BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page 54 http://archive.samakal.net/print_edition/details.php?news=13&view=archiev&y=2010&m=3&d=4&action=main&option=single&news_id=50509&pub_no=266[স্থায়ীভাবে অকার্যকর সংযোগ]
সৈয়দ আবু নসর

সৈয়দ আবু নসর একজন বাংলাদেশী-মার্কিন তড়িৎ প্রকৌশলী। সৈয়দ নসর ১৯৩২ সালের ২৫ ডিসেম্বর জন্মগ্রহণ করেন। তিনি টেক্সাস এ অ্যান্ড এম ইউনিভার্সিটি থেকে ১৯৫৭ সালে মাস্টার্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৬৩ সালে পিএইচডি ডিগ্রি অর্জন করেন। তিনি ১৯৬৮ সালে কেন্টাকী বিশ্ববিদ্যালয়ে সহযোগী অধ্যাপক হিসেবে যোগদান করেন। তিনি ১৯৭০ সালে পূর্ণ অধ্যাপক পদে উন্নীত হন। তিনি ১৯৮১ থেকে ১৯৮৮ সাল পর্যন্ত ডিরেক্টর অব গ্র্যাজুয়েট স্টাডিজ হিসেবে দায়িত্ব পালন করেন। তিনি ৪০ এর বেশি শিক্ষার্থীর মাস্টার্স এবং পিএইচডি অভিসন্দর্ভ তত্তাবধান করেন। তার প্রকাশনায় রয়েছে ১০০ এর অধিক গবেষণাপত্র এবং ৩৩ টি বই। তিনি ২০০০ সালে আইইইই নিকোলা টেসলা অ্যাওয়ার্ড লাভ করেন। তিনি আইইইই এর একজন আজীবন ফেলো ছিলেন। তিনি ৫টি মার্কিন এবং আন্তর্জাতিক প্যাটেন্তের মালিক ছিলেন। "সংরক্ষণাগারভুক্ত অনুলিপি"। ২৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  "সংরক্ষণাগারভুক্ত অনুলিপি"। ৭ মে ২০১৭ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১৬।  http://ethw.org/IEEE_Nikola_Tesla_Award
পাথরের শিব মন্দির

পাথরের শিব মন্দির বাংলাদেশের ময়মনসিংহ জেলার অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার আট-আনীর তৎকালীন জমিদার রাজা জগৎ কিশোর আচার্য স্থাপত্য শিল্পী ময়েজ উদ্দিনকে দিয়ে মন্দিরটি নির্মাণ করিয়েছিলেন। ময়মনসিংহ জেলার মুক্তাগাছা উপজেলার মুক্তাগাছা শহরের আর্মড পুলিশ ব্যাটালিয়ন ক্যাম্পের সামনে জমিদারদের স্থাপিত পাথরের মন্দিরটি অবস্থিত। ১৭২৭ সালে নবাব মুর্শিদকুলি খানের অনুগ্রহে মুক্তাগাছায় বসবাস ও জমিদারি শুরু করেন। পরবর্তীতে এই এলাকায় ১৬ জন জমিদার বাস করতেন। তাই এই এলাকা ষোল হিস্যার জমিদার নামে পরিচিত ছিল। সেই ১৬ জন জমিদারের একজন ছিলেন আটআনীর জমিদার রাজা জগৎ কিশোর আচার্য। তিনি ভারতের পাটনার বিখ্যাত স্থাপত্য শিল্পী ময়েজ উদ্দিনকে দিয়ে ১৮৬৩ সালে পাথরের শিবমন্দির স্থাপন করেন। জগৎ কিশোর আচার্য ময়েজ উদ্দিনকে এই মন্দির নির্মাণের জন্য প্রচুর উপঢৌকন প্রদান করেছিলেন। মন্দিরটি পাথর কেটে নির্মাণ করা হয়েছে। দেয়ালে রয়েছে বিভিন্ন নকশা, চুড়ায় লতাপাতার কাজ ও দৃষ্টিনন্দন খিলানের কাজ। মন্দিরটির ভিত্তিপ্রস্তরের আয়তন ৬.৫ বর্গমিটার। দক্ষিণমুখী মন্দিরটি এক কক্ষ ও এক বারান্দা বিশিষ্ট। মন্দিরটি এক শিখর (রত্ন) বিশিষ্ট। মন্দিরটি আনুমানিক ৮ মিটার উচু। মন্দিরটির ভূমি পরিকল্পনা বর্গাকার। এ ধরনের অনুরূপ পাথরের তৈরি মন্দির ভাওয়াল রাজবাড়িতে ও মুড়াপাড়া প্রাসাদের নিকটে রয়েছে। বাংলাদেশের প্রত্নতাত্ত্বিক স্থানের তালিকা "ময়মনসিংহ বিভাগের পুরাকীর্তি"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ৫ ফেব্রুয়ারি ২০২২।  |প্রকাশক= এ বহিঃসংযোগ দেয়া (সাহায্য) "উপজেলার ঐতিহ্য মুক্তাগাছা উপজেলা"। বাংলাদেশ জাতীয় তথ্য বাতায়ন। ২৬ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৬।  মাহবুবুল আলম রতন (২৩ জানুয়ারি ২০১৪)। "এখনও আকর্ষিত করে পর্যটকদের মন"। রাইজিংবিডি। সংগ্রহের তারিখ ১০ অক্টোবর ২০১৬। [স্থায়ীভাবে অকার্যকর সংযোগ] "মুক্তাগাছায় পাথরে তৈরি শিব মন্দির আজও টিকে আছে"। দৈনিক ইত্তেফাক। ৩ মার্চ ২০১৪। সংগ্রহের তারিখ ১০ অক্টোবর ২০১৬।  উইকিমিডিয়া কমন্সে পাথরের শিব মন্দির সংক্রান্ত মিডিয়া রয়েছে।
আনন্দময়ী যুগল কালী ও শিব মন্দির

জোড়া মন্দির বা আনন্দময়ী যুগল কালী ও শিব মন্দির বাংলাদেশের ময়মনসিংহ জেলায় অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার মহারানী বিমলা দেবী স্মৃতি বহন করছে হিন্দু দেবতা শিব ও কালীর এই জোড়া মন্দির। স্থানীয় এই মন্দিরটি ২০০ বছরের অধিক পুরনো। ময়মনসিংহের মুক্তাগাছা আট-আনী জমিদার বাড়ির সমসাময়িক কালে জোড়া মন্দির নামে পরিচিত এই মন্দিরটি নির্মিত হয়েছে। মুক্তাগাছার জমিদার রঘুনন্দনের স্ত্রী মহারানী বিমলা দেবীর স্মৃতি বিজড়িত স্বর্ণকুণ্ডশোভিত কারুকার্যমন্ডিত আনন্দময়ী যুগল কালী ও শিব মন্দির। জানা যায়, বিমলা দেবী ১৮২০ সালে মন্দির দু’টি স্থাপন করেন। এই মন্দির দুটি একই ভিত্তিপ্রস্তরের উপর পাশাপাশি অবস্থিত। একই আদলে নির্মিত মন্দির দুটি বর্গাকার পরিকল্পনায় নির্মিত। মন্দিরের ছাদের উপর অষ্টভূজ আকার একটি করে শিখর (রত্ন) রয়েছে। মন্দিরের সামনে প্রশস্ত বারান্দা এবং বারান্দা দিয়ে প্রবেশের জন্য প্রতিটি মন্দিরে তিনটি অর্ধবৃত্তাকার খিলান দরজা রয়েছে। একই মাপের মন্দির দুটির উচ্চতা প্রায় একশত ফুট। শিব মন্দিরের ভিতরে রয়েছে বাবা বিশ্বনাথের মূর্তি ও কালী মন্দিরের রয়েছে মা কালীর মূর্তি। মন্দিরে অর্ন্তভূক্তি হিন্দু উৎসব দুর্গাপূজা, শিব ও কালী পূজা অনুষ্ঠিত হয়। মুক্তাগাছা উপজেলার, শহরের কলেজ রোড সংলগ্ন স্থানে মন্দিরজোড়া অবস্থিত। মুক্তাগাছা পৌরসভা থেকে মন্দির জোড়ার সর্বনিম্ন সড়ক দূরত্ব ৫০০ মিটার। মন্দিরের সামনে রয়েছে একটি দীঘি যা মন্দিরের সৌন্দর্য প্রসারিত করছে। ১৯৭১ সালে বাংলাদেশের স্বাধীনতা যুদ্ধ চলাকালীন মন্দির দুটিতে ব্যাপক ভাংচুর চালানো হয়। এতে করে মূল্যবান পাথরের তৈরি বিগ্রহ ধ্বংস হয়। এছাড়া মন্দিরের মূল্যবান জিনিসপত্র লুন্ঠন করা হয়।বর্তমানে মন্দির দুটি জরাজীর্ণ অবস্থায় রয়েছে। ভূমিকম্পের কারণে পেছনের দিকে হেলে পড়েছে । বড় বড় অংশ নিয়ে খসে পড়ছে মন্দিরের প্লাস্টার। মন্দিরের সামনের অংশ মন্দিরের ডান পাশ হতে তোলা একটি অংশ মন্দিরের বাম পাস থেকে তোলা একটি অংশ ডান পাশের বাবা বিশ্বনাথ মন্দির মন্দিরের ভেতর বিশ্বনাথের মূর্তি বাম পাশে অবস্থিত কালী মন্দির কালী মন্দিরের ভিতর অবস্থিত মা কালীর মূর্তি মন্দিরের উপরে অবস্থিত দুটি মঠ পাশ থেকে তোলা জরাজীর্ণ অবস্থায় মন্দিরটি মন্দিরের পিছন থেকে তোলা একটি ছবি। সম্মুখ পনোরমা মন্দিরের সামনে অবস্থিত একটি দীঘি মুক্তাগাছা উপজেলা মুক্তাগাছার রাজবাড়ি মুক্তাগাছার মণ্ডা শ্রী শ্রী রাধাগোবিন্দ মন্দির পাথরের শিব মন্দির তিন শিব মন্দির শ্রী শ্রী রাজ রাজেশ্বরী মন্দির, মুক্তাগাছা বাংলাদেশের হিন্দু মন্দিরের তালিকা "ময়মনসিংহ বিভাগের পুরাকীর্তি"। বাংলাদেশ প্রত্নতত্ত্ব অধিদপ্তর। www.archaeology.gov.bd/। সংগ্রহের তারিখ ৫ ফেব্রুয়ারি ২০২২।  উইকিমিডিয়া কমন্সে আনন্দময়ী যুগল কালী ও শিব মন্দির সংক্রান্ত মিডিয়া রয়েছে।